Den hollandske forsvarsprofil Lars Kramer skal nu spille for AaB. Klubben har sikret sig Viborg-spilleren på en fri transfer. Og det ser ud til at blive et stærkt kort. Den 22-årige spiller har bidraget med syv scoringer i 88 officielle kampe for Viborg i det tre seneste sæsoner, hvor han har spillet for klubben. - Vi har over en længere periode bemærket Lars Kramers gode præstationer og udvikling i Viborg F.F., og vi er glade for, at Lars har fundet det attraktivt at tilslutte sig vores klub, siger AaB’s sportschef, Inge André Olsen. - Dygtig til at læse spillet Før sin tid i Viborg har Kramer blandt andet seks år på bagen fra Ajax Amsterdams akademi, en enkelt optræden for FC Groningens bedste mandskab og seks U/20-landskampe for Holland. - Forsvarsmæssigt er Lars nærkampsstærk, hovedspilsstærk og dygtig til at læse spillet, og offensivt har han kompetencer både i det opbyggende spil og som en trussel på standardsituationer, ligesom vi hans unge alder til trods også ser lederegenskaber i ham, siger Inge André Olsen. Kramer selv glæder sig til at begynde træningen 19. juni. - Jeg er meget glad for at indgå en kontrakt med AaB. Nu har jeg spillet mod klubben et par gange, jeg kender Lars Friis (AaB’s cheftræner, red.), og jeg har talt med nogle tidligere AaB-spillere. Efter de samtaler kan jeg mærke, at AaB for mig har hele pakken. Sluttede sæson med nederlag Kramer kommer ind i en klub, der netop har afsluttet en hård sæson, hvor aalborgenserne måtte nøjes med en skuffende femteplads i mesterskabsslutspillet. Udover det missede de deres chance i kvalifikationen til Europa Conference League i søndags, da de tabte 2-4 til netop Viborg FF. Alligevel er Kramer positiv: - AaB er en stor klub i Danmark med en rig historie og mange dygtige spillere i truppen. Der er gode udviklingsmuligheder, og klubben lyder til at være som en familie, og det er sådan et miljø, jeg gerne vil være i. Derudover er Aalborg en dejlig by, og så er fansene på Vesttribunen altid fantastiske, siger Lars Kramer og tilføjer: Lars Kramers kontrakt varer foreløbigt til 30. juni 2025.
Kort efter søndagens playoff-nederlag mod Viborg FF kommer nyheden om, at AaB har sikret sig Viborg-profilen Lars Kramer.